Publication: Magyar Közlöny
Issue: MK-2000-79 (Year: 2000, Number: 79)
Era: 1990-2004
Section: szóló 1997. évi CLVI. törvény 15. §-ában meghatározott
Paragraph Index: 221

11. A Közalapítvány szervezete, működése 11.1. A Közalapítvány kezelő szerve a Kuratórium A Közalapítvány legfőbb döntéshozó szerve, vagyonának kezelője a kilenctagú Kuratórium. 11.1.1. A Kuratórium elnöke: Zupkó Gábor (Postabank Rt.) 11.1.2. A Kuratórium tagjai: Bogdány Zoltán (Oktatási Minisztérium) Köpeczi Bócz Tamás (Nemzeti Szakképzési Intézet) dr. Nyíri Kristóf (MTA Filozófiai Intézet) dr. Szendrő Péter (Gödöllői Agrártudományi Egyetem) Schillingné Horváth Ágota (Gazdasági Minisztérium) Szolek András (Kutics Kft.) dr. Kiricsi Imre (József Attila Tudományegyetem) dr. Kandikó József (Modern Üzleti Tudományok Főiskolája) 11.1.3. A Kuratórium elnökének és tagjainak megbízatása határozatlan időre szól. 11.1.4. A kuratóriumi tisztség megszűnik: — a kuratóriumi tagság megszűnésével, — a tisztségről történő lemondással, — a kuratóriumi tisztségből a Ptk. 74/C. § (6) bekezdése alapján történő visszahívással. 11.1.5. A kuratóriumi tagság megszűnik: — lemondással, — az Alapító által történő, a Ptk. 74/C. § (6) bekezdése alapján történő visszahívással, — a Közalapítvány megszűnésével, — a kuratóriumi tag halálával. 11.1.6. A Kuratórium működése, hatásköre: — A Kuratórium üléseit szükség szerint, de legalább három havonta tartja. A Kuratórium ülését a napirend megjelölésével és az írásos előterjesztés egyidejű megküldésével legalább 14 nappal az ülést megelőzően az elnök hívja össze. A Kuratórium akkor határozatképes, ha az ülésen tagjainak több mint a fele jelen van, és a jelen lévő tagok több mint a fele nem áll az Alapítóval közszolgálati, illetve közalkalmazotti jogviszonyban. A tagok legalább egyharmadának írásos indítványára — az indítvány benyújtásától számított 14 napon belül — a Kuratórium ülését össze kell hívni. — A Kuratórium döntéseit az ülésen jelen lévő tagok egyszerű szótöbbségével hozza, szavazategyenlőség esetén az elnök szavazata dönt. A Kuratórium tagjainak minősített, kétharmados többségi szavazata szükséges a 11.1.7. b),

Source: https://magyarkozlony.hu/hivatalos-lapok/695b8f4382e668d0ca6be934facbad5339add55b/dokumentumok/cbaa6326cd7a4a2141d8847c2de3f8ee31d9e085/letoltes